নিউ বসুন্ধরা রিয়েল এস্টেটের নামে এ ধরনের অবৈধ কর্মকাণ্ড পরিচালনা করছেন বাগেরহাট কালেক্টরেট অফিস থেকে চতুর্থ শ্রেণির কর্মী (উমেদার, এমএলএসএস) হিসেবে স্বেচ্ছা অবসরে যাওয়া এম এম এ মান্নান তালুকদার। কোনো ধরনের প্রাতিষ্ঠানিক শিক্ষার সনদ নেই তাঁর। প্রকাশ্যে অবৈধভাবে বিনিয়োগ সংগ্রহের এই কর্মকাণ্ড যুবক-ডেসটিনি বা কোটচাঁদপুরের হুন্ডি কাজলের ‘কীর্তিকলাপকেও’ ছাড়িয়ে গেছে।